Lamborghini

Automobili Lamborghini SpA, comunmente coñecido como Lamborghini, é unha fábrica italiana de automóbiles deportivos fundada no ano 1963 polo fabricante de tractores Ferruccio Lamborghini. Lamborghini amasou unha notable fortuna coa súa fábrica de tractores. Era un apaixonado dos deportivos, e fundou a empresa nunha diminuta vila chamada Santa Agata, en Boloña, a poucos quilómetros de Maranello, a sede de Ferrari.

Lamborghini está considerada como unha das marcas máis prestixiosas e desexadas do mundo de acordo coa gran calidade acadada polos seus deportivos. Forma parte de Volkswagen Group a través da súa filial Audi. En 2011, os 831 empregados de Lamborghini produciron 1.711 vehículos.

 Historia 
Rematada a Segunda guerra mundial, Ferruccio Lamborghini comezou a mercar sobrantes de vehículos militares para convertelos en maquinaria agrícola. Tal foi o éxito do seu novo negocio que no ano 1960 Lamborghini xa era o terceiro industrial italiano na construción de maquinaria para o agro, especialmente de tractores.Publispain.com Historia de Lamborghini 

miniatura|Ferruccio Lamborghini

Ferruccio comezou unha vida opulenta, adquirindo propiedades e sobre todo coches Ferraris. Era un admirador de Enzo Ferrari pola forma en que mantiña a súa empresa, pero sempre tivo unha dificultade: Ferrucio Lamborghini, sempre tiña problemas mecánicos cos seus Ferrari. Canso de ter que soportar estes inconvenientes, tivo unha discusión có mesmo Enzo, queixándose dos problemas que tiña cos seus coches. A partir desta curiosa discusión, o irado propietario comezou a maquinar a idea de fabricar automóbiles deportivos para competir con Ferrari.ElMundo.es Lamborghini: 40 años de historia surgidos de una venganza 

Fundou Automobili Ferruccio Lamborghini SpA en 1963 co obxectivo de producir un refinado gran turismo para competir coa oferta das marcas establecidas como Ferrari. O primeiro modelo da casa do touro foi o 350 GTV que non pasou de prototipo, seguido do 350 GT e o 400 GT 2+2 que tiveron unha grande aceptación do público. A marca non sería mundialmente coñecida ata o produción do Lamborghini Miura de 1967, que fixo que Lamborghini marcara as tendencias en coches extremadamente veloces. Este tiña un atractivo sorprendente e foi o primeiro coche de produción en levar o motor (un V12 con 370 cabalos) en posición central lonxitudinal.

Lamborghini creceu rapidamente durante a súa primeira década, pero chegaron os tempos duros cando as vendas desplomaronse a raíz da caída da bolsa en 1973 e a crise do petróleo de 1973. A propiedade da firma cambiou tres veces logo de 1973, incluíndo unha bancarrota en 1978, antes de que Chrysler Corporation tomara o control en 1987. Non foi posible rentabilizala, e Chrysler vendeu Lamborghini ao grupo de investimento malaio Mycom Setdco e ao grupo V'Power Corporation en 1994. A falta de éxito continuou durante a década de 1990, ata que Mycom Setdco e V'Power venden Lamborghini á AUDI AG filial de Volkswagen Group o 27 de xullo de 1998. A propiedade de Audi marcou o comezo dun período de estabilidade e aumento da produtividade de Lamborghini. As vendas aumentaron case dez veces no transcurso da década de 2000, chegando a un récord de vendas en 2007 e 2008. O crise financeira mundial a finais do decenio de 2000 afectaron negativamente a todos os fabricantes de automóbiles de luxo en todo o mundo, e fixeron que as vendas de Lamborghini caeran case un 50 por cento.

Ao Miura seguiulle no ano 1974 o famoso Lamborghini Countach, extremadamente baixo, ancho e rápido. Foi o rei da velocidade ao redor de 13 anos nas súas numerosas variacións ("LP 400" de 1974, "LP 400S" de 1978, "LP500S" de 1983, "Quattrovalvole" de 1985, e "25 Aniversario" de 1989).

Paralelamente aos deportivos con motor V12 íanse realizando outros menos potentes como o Islero (1969), Jarama (1970), Urraco (1976).

Xa nos anos 90 apareceu o substituto do Countach, o Lamborghini Diablo, que reclamou o título de coche de produción máis veloz do mundo, superando os 320 km/h.

Fixéronse numerosas variacións da base Diablo: o "VT" de tracción total (1993), o "SE 30" (1994) que conmemoraba os 30 anos da factoría, ou o "SV" (1995). A pesar disto Lamborghini non conseguía repuntar economicamente, o que levou á marca a estar a beira da quebra en 1998.

Os últimos Diablo "GT" (1999), "GTR" (1999) e "6.0 VT" (2001) deixaron de producirse e deron paso ao actual Murciélago (2001) e o paralelo menos potente Gallardo (2003).

A empresa celebrou os seus 40 anos no 2003 cuadriplicando as súas vendas no mundo. No 2005 creou os modelos convertíbeis Murciélago Roadster, Gallardo Spyder e finalmente no 2006 lanzou a variación con base Murciélago chamado LP 640.

 Competición 
miniatura|O Miura comezou como un prototipo clandestino, un coche que tiña pedigree de carreiras nunha empresa que estaba totalmente en contra dos deportes de motor
A diferenza do seu rival, Enzo Ferrari, Ferruccio Lamborghini decidiu desde o principio que non apoiaría un equipo de carreiras de fábrica de Lamborghinis, vendo os deportes de motor como demasiado caro e demasiado gasto de recursos da empresa. Isto era infrecuente para a época, xa que moitos fabricantes de automóbiles deportivos trataban de demostrar a rapidez, a fiabilidade, e a superioridade técnica a través da participación nos deportes de motor. Enzo Ferrari, en particular, caracterízase por considerar o seu negocio de automóbiles de turismo como unha fonte de financiamento para a súa participación na competición automobilística. A política de Ferruccio produciu tensións entre el e os seus enxeñeiros, moitos dos cales eran entusiastas das carreiras, e algúns traballaran anteriormente en Ferrari. Dallara, Stanzani e Wallace comezaron a dedicar o seu tempo libre ao desenvolvemento do prototipo P400, que deseñaron para ser un coche de rúa cun potencial de carreiras, que podería gañar na pista e tamén poderíase conducir na estrada polos afeccionados. Cando Ferruccio descubriu o proxecto, permitiulles seguir adiante, véndoo como un dispositivo de comercialización potencial da empresa, aínda que insistiu en que non correría. O P400 converteuse no Miura. O máis preto que á compañía chegou á construír un coche de carreiras verdadeiro baixo a supervisión de Lamborghini foron uns poucos prototipos altamente modificados, incluíndo os construídos pola fábrica para o piloto de probas Bob Wallace, tales como o "Jota" baseado no Miura SV e o "Bob Wallace Especial" baseado Jarama S.

A mediados da década de 1970, mentres que Lamborghini estaba baixo a dirección de Georges-Henri Rossetti, Lamborghini chegou a un acordo con BMW para desenvolver, e a continuación, fabricar 400 coches de BMW co fin de cumprir cos requirimentos de homologación do Grupo 4. BMW non tiña experiencia no desenvolvemento dun vehículo de motor central e pensaba que a experiencia de Lamborghini nesa area faríao un socio ideal. Debido á inestabilidade financeira de Lamborghini, atrasouse no desenvolvemento da estrutura do coche e mecanismos. Cando Lamborghini non puido entregar os prototipos de traballo a tempo, BMW levouse o programa a casa, terminando o desenvolvemento sen Lamborghini. BMW contratou a Baur para producir o coche, que BMW chamou M1. Entregando o primeiro vehículo en outubro de 1978.

miniatura|left| O 1990 Lotus 102 aparece un Lamborghini V12
Na década de 1980, Lamborghini desenvolveu o QVX de Grupo C para o campionato da tempada de 1986. Foi construído un coche, pero a falta de patrocinio fixo que perdera a tempada. O QVX competiu nunha soa carreira, na carreira non de campionato dos 500 km. de Southern Suns de 1986 en Kyalami en África do Sur, pilotado por Tiff Needell. Malia que o coche acabou mellor do que empezou, perdeu o patrocinio e cancelouse o programa.

Lamborghini foi provedor de motores na Fórmula 1 entre  e a tempada . Fornecía de motores a Larrousse (-, -), Lotus (), Ligier (), Minardi (), e ao equipo Modena en . Mentres que este último refírese comunmente como equipo de fábrica, a compañía viuse a si mesma como unha provedora, non unha patrocinadora. O Larrousse-Lamborghini de 1992 era pouco competitivo pero notable na súa tendencia a cuspir aceite polo seu sistema de escape. Os coches que seguían moi de cerca aos Larrousse adoitaban quedar de cor marrón amarelento ao final da carreira.

A finais de 1991, un motor de Lamborghini de Fórmula Un foi usado no coche deportivo Konrad KM-011 do Grupo C, pero o coche só durou unhas poucas carreiras antes de que se cancelara o proxecto. O mesmo motor, rebautizado como Chrysler, entón a empresa matriz de Lamborghini, púxose a proba por McLaren ao final da tempada , coa intención de utilizalo durante a tempada . Aínda que o piloto Ayrton Senna ao parecer quedou impresionado co rendemento do motor, McLaren retirouse das negociacións, elixindo un motor Peugeot, e Chrysler terminou o proxecto.
miniatura| O Murcielago R-GT participando no Campionato FIA GT en Silverstone en 2006.

Dúas versións de competición do Diablo foron construídas para o Diablo Supertrophy, unha serie de carreiras dun só modelo que se celebrou anualmente desde 1996 ata 1999. No primeiro ano, o modelo utilizado na serie era o Diablo SVR, mentres que o Diablo GTR 6.0 utilizouse nos tres anos restantes Lamborghini desenvolveu o Murciélago R-GT como un coche de carreiras de produción para competir no Campionato FIA GT, o Campionato Super GT e o American Le Mans Series en 2004. A mellor posición do coche en calquera carreira ese ano foi a primeira proba do Campionato FIA GT en Valencia. Onde o coche pilotado por Reiter Engineering terminou terceiro logo de comezar no quinto lugar. En 2006, durante a primeira rolda do campionato Super GT en Suzuka, un coche que corría para Japan Lamborghini Owners Club obtivo a primeira vitoria (en clase) por un R-GT. A versión GT3 do Gallardo foi desenvolvido por Reiter Engineering. Un Murciélago R-GT do equipo All-Inkl.com, pilotado por Christophe Bouchut e Stefan Mücke, gañou a primeira rolda do Campionato FIA GT celebrada no Circuíto Internacional de Zhuhai, logrando a primeira gran vitoria nunha carreira internacional para Lamborghini.

 Prototipos 

miniatura|left | O Concept S, un derivado Gallardo.

Ao longo da súa historia, Lamborghini concibiu e presentou unha variedade de prototipos, a partir de 1963 co primeiro prototipo de Lamborghini, o 350GTV. Outros modelos famosos son o Marzal de Bertone de 1967, o Bravo de 1974 e o Athon de 1980, o Portofino de 1987 de Chrysler, o Cala deseño de Italdesign de 1995, o Raptor de Zagato construído de 1996.

Un Lamborghini Miura concept carestilo retro, a primeira creación d0 deseñador xefe Walter dá Silva, foi presentado en 2006. O Presidente e CEO Stephan Winkelmann negou que o prototipo fora a producirse, dicindo que o concepto de Miura era "unha celebración da nosa historia, pero Lamborghini é futuro. O deseño retro non é o que somos. Así que non imos facer un [novo] Miura ".

No Salón do Automóbil de París de 2008, Lamborghini presentou o Estoque, un prototipo sedán catro portas. Aínda que houbo moita especulación sobre a eventual produción do Estoque, a dirección de Lamborghini non tomou unha decisión con respecto á produción do que podería ser o primeiro coche de catro portas para rodar fóra da fábrica de Sant'Agata.
miniatura|O Estoque, un prototipo de sedán de 2008.
No Salón do Automóbil de París de 2010, Lamborghini deu a coñecer o Sesto Elemento. O prototipo está feito case enteiramente de fibra de carbono polo que é extremadamente lixeiro, só pesa 999 kg. O Sesto Elemento comparte o mesmo motor V10 que se atopa no Lamborghini Gallardo. Lamborghini espera un cambio nas ideas da dirección da empresa de fabricar superautomóbiles enfocados na velocidade máxima á producir coches máis áxiles, seguindo o enfoque do Sesto Elemento. O prototipo pode chegar de 0 a 100 en 2´5 segundos e pode alcanzar unha velocidade máxima de máis de 290 km/h.

No Salón de Xenebra de 2012, Lamborghini presentou o Aventador J, unha versión sen teito, sen fiestras do Lamborghini Aventador. O Aventador J utiliza o mesmo motor de 700 cabalos de forza e transmisión de sete velocidades que o Aventador estándar.

No Salón do Automóbil de Pequín de 2012, Lamborghini deu a coñecer o Urus SUV. Este é o primeiro SUV de Lamborghini desde o LM002.

Como parte da celebración dos 50 anos de Lamborghini, a compañía deu a coñecer o Egoista, un monopraza do que só se fabricou unha unidade.

 Propietarios 
 Ferruccio Lamborghini - (1963-1972) 
 Georges-Henri Rosetti e Rene Lemier - (1972-1977)
 Bancarrota (Corte de Boloña, Italia) - (1977-1980) 
 Irmáns Mimram - (1980-1984) 
 Patrick Mimram - (1984-1987) 
 Chrysler - (1987-1994) 
 Megatech - (1994-1998) 
 Audi - (1998-Actualidade)

 Liña de produción 
 1963 - 350 GTV (Prototipo) 
 1964 - 350 GT
 1965 - 350 GT 
 Prototipos: 3500 GTZ (Zagato), 350 GTS 
 1966 - 400 GT 2+2, Miura P400 
 Prototipos: 400 GT Flying Star II, 400 GT Monza
 1967 - 400 GT, Miura P400
miniatura|Lamborghini Miura 
 Prototipos: Marzal 
 1968 - 400 GT, Miura P400, Espada, Islero 
 Prototipos: Miura P400 Roadster 
 1969 - Islero, Miura P400 , Espada 
 1970 - Miura P400 S, Espada 400 GTE, Jarama 400 GT 
miniatura|Lamborghini Jarama de 1970
 Prototipos: Miura Jota, Urraco 
 1971 - Miura P400 S, P400 Miura SV, Espada 400 GTE, Jarama 
 Prototipos: Countach LP500 
 1972 - Miura P400 SV, Espada 400 GTE, Jarama, Urraco P250 
 1973 - Espada Series III, Jarama S, P250 Urraco, Countach LP400 
 1974 - Espada Series III, Jarama S, P250 Urraco, Countach LP400
 Prototipos: Bravo 
 1975 - Espada Series III, Jarama S, Urraco P250, Countach LP400
 Prototipos: Urraco Competizione 
 1976 - Espada S3, Jarama S, Urraco P250/P200/P300, Silhouette, Countach LP400
 Prototipos: Cheetah, Lamborghini/BMW E-26 
 1977 - Espada Series III, Jarama S, Urraco P300, Silhouette, Countach LP400 
 1978 - Espada Series III, Jarama S, Countach LP400 (Despois LP400S) 
 Prototipos: Espada Frua
miniatura|Lamborghini Countach LP400S de 1978 
 1979 - Countach LP400S 
 1980 - Countach LP400S 
 1981 - Countach LP400S 
 Prototipos: Jalpa, Miura SV Jota Targa (Spider), Geneva Motor Show
 1982 - Countach LP400S (Máis adiante LP500 S), Jalpa 350
 Prototipos: Marco Polo
 1983 - Countach LP500S, Jalpa 350 
 1984 - Countach LP500S, Jalpa 350 
 1985 - Countach LP500S, Jalpa 350, LM002 
 1986 - Countach 5000 QV, Jalpa 350, LM002 
 1987 - Countach 5000 QV, Jalpa 350, LM002 
 1988 - Countach 5000 QV (despois 25th Anniversary.), Jalpa 350, LM002 
 Prototipos: Portofino 
 1989 - Countach 25th Anniversary, LM002 
 1990 - Countach 25th Anniversary, Diablo, LM002 
 1991 - Diablo, LM002 
 1992 - Diablo, LM002 American 
 Prototipos: Diablo Roadster 
 1993 - Diablo, Diablo VT 
 Prototipos: Diablo SE 30 
 1994 - Diablo, Diablo VT, Diablo SE 30 
 1995 - Diablo, Diablo VT, Diablo SE 30 
 Prototipos: ItalDesign Cala 
 1996 - Diablo, Diablo VT, Diablo VT Roadster, Diablo SV 
 1997 - Diablo, Diablo VT, Diablo VT Roadster, Diablo SV 
 Prototipos: Diablo GT2 
 1998 - Diablo, Diablo VT, Diablo VT Roadster, Diablo SV 
 Prototipos: Diablo SV Roadster 
 1999 - Diablo VT, Diablo VT Roadster, Diablo SV
 Prototipos: Diablo GT 
 2000 - Diablo VT 6.0-Litre, Diablo GT, Diablo Millennium Roadster 
 Prototipos: Diablo GTR 
 2001 - Diablo VT 6.0-Litre, Diablo VT 6.0 SE 
 Prototipos: Murciélago 
 2002 - Murciélago 
 2003 - Murciélago, Gallardo
 Competición: Murciélago R-GT 
 2004 - Murciélago, Murciélago 40 Anniversario, Gallardo
 Prototipos: Murciélago Roadster
 2005 - Murciélago, Murciélago Roadster, Gallardo, Gallardo SE, Gallardo Spyder
 Prototipos: Concept S
 2006 - Murciélago, Murciélago LP 640, Murciélago Roadster, Gallardo, Gallardo Spyder
 Prototipos: Miura Concept
 2007 - Murciélago LP 640, Gallardo Spyder, Gallardo Superleggera, Gallardo Nera
 Prototipos: Reventón 
 2008 Murciélago LP640, Gallardo Spyder, Gallardo LP560-4, Murciélago LP650-4 Rodaster (Limitado a 50 unidades), Reventón (Limitado a 20 unidades)
 Prototipos: Estoque
 2009 Murciélago LP670-4 SV, Gallardo LP 550-2 Valentino Balboni. (Edición limitada a 250 unidades en honra de Valentino Balboni, histórico probador da marca.
 2010 Reventón Roadster, Gallardo LP570-4 Superleggera, Gallardo LP570-4 Blancpain, Gallardo LP570-4 Spyder Performante
 Prototipos: Sesto Elemento.
 2011 Aventador LP700-4
 2012 Aventador J, Urus (4x4)
 2013 Veneno 
 Prototipos: Egoísta
 2014 Huracán LP610-4
 2015 Aventador LP750-4 SV
 Prototipos: Asterión
2016 Centenario

 Cronoloxía dos modelos 
DataSerieMotorDescriciónVelocidade máx.Imaxe Serie de autos deportivos 1964 -1967 Lamborghini 350 GT Lamborghini V12 3.464 cm³ Fabricáronse 135 unidades 250 - 280 km/h  150px1966 - 1968 Lamborghini 400 GT Lamborghini V12 Fabricáronse 23 biprazas e 250 2+2 270 km/h  150px1966 - 1973 Lamborghini Miura Lamborghini V12 3.929 cm³ Fabricáronse 275, 338 como S e 150 como SV 274 - 295 km/h  150px1968 - 1970 Lamborghini Islero Lamborghini V12  3.929 cm³ Fabricáronse 155 como 400 GT e 75 como 400 GTS 260 - 265 km/h  150px1968 - 1978 Lamborghini Espada Lamborghini V12  cm³ Fabricáaronse 176 como S1, 578 como S2 e 472 como S3 245 km/h  150px1970 - 1976 Lamborghini Jarama Lamborghini V12  3.929 cm³ Fabricáronse 177 como 400 GT, 150 como 400 GTS 257–268/350–365 km/h  150px1973 - 1979 Lamborghini Urraco Lamborghini V8  2.000 cm³2.500 cm³3.000 cm³ Fabricáronse P200: 66, P250: 520, P300: 190 230 km/h  150px1974 - 1990 Lamborghini Countach Lamborghini V12 4.000 cm³5.000 cm³5.200 cm³  Fabricáronse LP500 Prototipo: 1, LP400: 157, LP400S: 237, LP500S: 321, 5000QV: 676, 25º Anniversary: 650 292 - 309 km/h  150px1976 - 1979 Lamborghini Silhouette Lamborghini V8  3.000 cm³ Fabricáronse 54 unidades 260 km/h  150px1981 - 1988 Lamborghini Jalpa Lamborghini V8 3.500 cm³ Fabricáaronse 410 234 km/h  150px1986 - 1993 Lamborghini LM002 Lamborghini V12 5.170 cm³ Fabricáronse 328 210 km/h  150px1990 - 2001 Lamborghini Diablo Lamborghini V12 5.700 cm³6.000 cm³ Fabricáronse 2.884 325 km/h  150px2001 -2010 Lamborghini Murciélago Lamborghini V12 6.200 cm³6.500 cm³ Fabricáronse 4.099 330 - 343 km/h  150px2003 - 2013 Lamborghini Gallardo Lamborghini V10 5.000 cm³5.200 cm³ Fabricáronse 14.022  309 - 325 km/h  150px2008 - 2010 Lamborghini Reventón Lamborghini V12 6.500 cm³ Fabricáronse 20 Cupé e 9 Roadster 356 km/h  150px2011 - 2022 Lamborghini Aventador Lamborghini V12 6.500 cm³ En produción  349 km/h  150px2012 Lamborghini Sesto Elemento Lamborghini V10   Fabricáronse 20 352 km/h  150px2013 Lamborghini Veneno Lamborghini V12   Fabricáronse 12 (3 cupé 3 e 9 roadster) 355 km/h  150px2014 - 2024 Lamborghini Huracán Lamborghini V10   En produción 327 km/h  150px2018 Lamborghini Urus Lamborghini V8   En produción 305 km/h  150px Modelos especiais e prototipos 1963 Lamborghini 350 GTV Lamborghini V12 3.464 cm³ Foi un prototipo deseñado por Franco Scaglione 280 km/h  150px1966 Lamborghini Flying Star II Lamborghini V12 Deseñado por Touring  250 km/h  150px1967 Lamborghini Marzal Lamborghini V12 Foi un prototipo presentado no Salón do Automóbil de Xenebra de 1967. Deseñado por Bertone, distínguese por portas de á de gaviota amplamente acristaladas e unha fiestra traseira igualmente ampla. Tiña un motor de 2L, 175 CV de seis cilindros en liña.   km/h  150px1978 Lamborghini Faena Lamborghini V12    km/h  150px1995 Lamborghini Calá Lamborghini V10 Foi un prototipo completamente funcional que nunca chegou á produción.   km/h  150px2005 Lamborghini Concept S Lamborghini V10 Utilizaba un 'saute-vent' (francés para "cambio de vento") en lugar dun parabrisas tradicional, que dividía o interior en dous compartimentos distintos ao continuar a carrocería entre os asentos, que tamén serve como unha entrada de aire que alimenta o motor de 5 L V10, dálle ao coche un aspecto claramente futurista. Serve tamén para aumentar o fluxo aerodinámico.     km/h  150px2006 Lamborghini Miura Concept Lamborghini V12    km/h  150px2008 Lamborghini Estoque Lamborghini     km/h  150px2012 Lamborghini Urus Lamborghini     km/h  150px2013 Lamborghini Egoista Lamborghini    325 km/h  150px2016 - 2018 Lamborghini Centenario Lamborghini V12 Fabricáronse 40  350 km/h oficial 150px2019 Lamborghini Sián Lamborghini V12 Fabricáronse 63 cupés 19 roadster  355 km/h oficial 150px2020 Lamborghini  Essenza Lamborghini V12 Fabricáronse 40  km/h oficial 150px

 Notas 

 Véxase tamén 

 Ligazóns externas 
 Páxina oficial de Lamborghini

Categoría:Fabricantes de automóbiles de Italia
Categoría:Fabricantes de maquinaria agrícola